Jon Inge Kjørum (født 23. mai 1965 i Hamar) er en tidligere norsk skihopper. Han representerte [Hamarkameratene] og hans største idrettsprestasjon er OL-bronse i laghopping stor bakke fra 1988 i Calgary sammen med Ole Christian Eidhammer, Ole Gunnar Fidjestøl og Erik Johnsen. Året etter vant han også sølv i lagkonkurransen i VM i Lahtis 1989 med Ole Gunnar Fidjestøl, Magne Johansen og Clas Brede Bråthen.